Металкор

**Металкор** () — тэрмін, які ўжываецца для апісання жанраў музыкі, у якіх ёсць элементы хардкор-панку і хэві-металу. Тэрмін набыў сваё сучаснае значэнне ў сярэдзіне 1990-х гадоў, калі быў ужыты для такіх гуртоў, як Earth Crisis, Deadguy і Integrity. Самая ранняя з іх, Integrity, пачаткі сваю дзейнасць 1989 годзе. Металкор адрозніваецца ад іншых форм спалучэнняў панка і металу наяўнасцю ў музыцы брэйкдаўнаў: павольных пройгрышаў, якія падахвочваюць да слемінгу.

## Гісторыя 
### Красовер трэш 
У выніку зліцці хардкору і металу, утварыўся красовер трэш, ў горадзе Беркелі штата Каліфорнія, у клубе Ruthie’s, у 1984 годзе. Тэрмін металкор пачынаюць ужываць для пазначэння красовер гуртоў. Хардкор гурты Corrosion of Conformity, D.R.I. і Suicidal Tendencies граюць у жанры блізкім да трэш-металу. Гэтая сцэна ўплывае на музыку скінхэдаў нью-ёркскага хардкору, якая таксама пачынаецца ў 1984 годзе і ўключае ў сябе такія гурты, як Cro-Mags, Murphy's Law, Agnostic Front і Warzone. Самымі ўплывовымі з іх былі Cro-Mags, што вызнавалі straight edge. Іншымі нью-ёркскімі straight edge гуртамі ёсць Gorilla Biscuits, Crumbsuckers і Youth of Today, якія распрацавалі жанр youth crew.

### Металік хардкор 
Паміж 1989 і 1995 гадамі паўстала новая хваля металкор-гуртоў. Яна ўключае Integrity, Earth Crisis, Converge, Starkweather, Judge, Bloodlet, Strife, Rorschach, Cave In, Vision of Disorder, Hatebreed і Candiria. На гучанне гурта Integrity аказалі ўплыў такія гурты, як Cro-Mags, Slayer і Joy Division. Earth Crisis, Converge і Hatebreed выпрабавалі ўплыў дэз-металу. Гурты Biohazard, Coalesce і Shai Hulud таксама ёсць важнымі прадстаўнікамі ранняга металкору. Часам усе гэтыя гурты завуць металік хардкорам (metallic hardcore).

### Маткор 
Маткор бярэ свой пачатак з сярэдзіны 1990-х, з прац Converge, Botch і The Dillinger Escape Plan. Тэрмін мат-рок і маткор не тоесныя, але абодва яны характарызуюць музыку з нетыповымі для року рытмамі. Маткор цяжэйшы за мат-рок. Ion Dissonance, Fear Before the March of Flames, Behold... The Arctopus і The Number Twelve Looks Like You ёсць маткор гуртамі.

### Мелодык металкор 
У канцы 90-х узнікае трэцяя хваля металкору, арыентаваная на больш меладычнае гучанне. Такія гурты, як Trivium, Bullet For My Valentine, Still Remains, Darkest Hour, Poison the Well, Underoath і Atreyu сталі найбольш камерцыйна паспяховымі. Вялікі ўплыў на гучанне гэтых гуртоў аказаў мелодык дэт-метал, у прыватнасці такія гурты, як In Flames і At the Gates. У песнях часта выкарыстоўваецца чысты вакал. Адным з вядомых прадстаўнікоў меладычнага металкору ёсць аўстралійскі гурт Parkway Drive.

### Дэзкор 
Гэта сплаў металкора і дэз-металу. Першапраходцамі жанру былі Despised Icon і Job for a Cowboy. Гучанне больш цвёрдае чым у іншых жанраў металкору і характарызуецца большай хуткасцю, дысанансам і частай зменай танальнасці. Іншымі прадстаўнікамі дэткору ёсць Bring Me The Horizon, As Blood Runs Black, Through the Eyes of the Dead, Suicide Silence, All Shall Perish і германскія Heaven Shall Burn. Хрысціянскі гурт Underoath таксама мае ўзоры дэзкору ў першых двух альбомах.

## Літаратура 
* Haenfler, Ross. *Straight Edge: Clean-living Youth, Hardcore Punk, and Social Change*, Rutgers University Press. ISBN 0813538521
* Mudrian, Albert (2000). *Choosing Death: The Improbable History of Death Metal and Grindcore*. Feral House. ISBN 193259504X
* Sharpe-Young, Garry (2005). *New Wave of American Heavy Metal*. Zonda Books. ISBN 0958268401


Катэгорыя:Жанры панк-року
Катэгорыя:Жанры металу